ОБАВЕШТЕЊЕ ЗА БЕСПЛАТНЕ УЏБЕНИКЕ
Моле се родитељи будућих првака, као и родитељи осталих ученика који ће похађати наставу у нашој школи у школској 2020/2021. да нам доставе потребну документацију којом доказују да испуњавају услов за бесплатне уџбенике.
Следеће категорије ученика имају право на бесплатне уџбенике :
– ученици из социјално/материјално угрожених породица (примаоци новчане социјалне помоћи);
– ученици са сметњама у развоју и инвалидитетом (који основно школско образовање и васпитање стичу по индивидуалном образовном плану);
– ученици са сметњама у развоју и инвалидитетом који образовно-васпитни рад не остварују по индивидуалном образовном плану, али имају потребу за прилагођавањем (увећан фонт, Брајево писмо, електронски формат);
– ученици основних школа који су у породици треће или свако наредно рођено дете које је у систему образовања и васпитања.
Школи се до 03.07.2020.год као доказ о испуњености услова доставља следећа документација:
– за ученике, социјално/материјално угрожених породица, примаоци новчане социјалне помоћи, решење (копија) којим се утврђује право на остваривање социјалне новчане помоћи;
– за ученике који су у породици треће или свако наредно рођено дете које је у систему школовања (средња школа, факултет), потврду образовно-васпитне установе о својству ученика, односно студента. Потврда образовно-васпитне установе о својству ученика прилаже се за свако дете.
– за ученике који су у породици треће или свако наредно рођено дете и налазе се уосновној школи, школа не издаје потврду, јер школа поседује податке о наведеним ученицима.
За ученике са сметњама у развоју и инвалидитетом, посебна документација није
потребна јер школа поседује податке о наведеним ученицима.

